Publication: Magyar Közlöny
Issue: MK-2000-99 (Year: 2000, Number: 99)
Era: 1990-2004
Section: a) az atomenergiáról szóló 1996. évi CXVI. törvény
Paragraph Index: 379

(5) Ha rákkeltő expozícióban foglalkoztatott munkavállaló esetében az időszakos orvosi alkalmassági vizsgálat a rákkeltő expozícióval összefüggésbe hozható egészségkárosodást állapít meg, a foglalkozás-egészségügyi szolgálat orvosa vagy az intézet tisztiorvosa valamennyi hasonló expozícióban foglalkoztatott munkavállalóra kiterjedő soron kívüli orvosi alkalmassági vizsgálatot rendelhet el. Indokolt esetben az országos tisztifőorvos valamennyi hasonló expozícióban foglalkoztatott munkavállalóra elrendelheti a soron kívüli vizsgálatot. A soron kívüli orvosi alkalmassági vizsgálat a foglalkozás-egészségügyi szolgálat orvosának javaslatára bővíthető — a nem megengedhető expozíció, megterhelés kimutatására vagy a daganatos megbetegedés korai diagnosztizálására alkalmas — biológiai vizsgálatokkal.

Source: https://magyarkozlony.hu/hivatalos-lapok/87fe147163b3fd88524f5a2a0e1615dee5c855c0/dokumentumok/b600719bdb80e521370de376c0ed92b9e7f73a0a/letoltes